Rossiya Federatsiyasi prezidenti Vladimir Putin Pskov oblasti gubernatori Andrey Turchakni ham iste’foga chiqardi, deb xabar bermoqda Kreml matbuot xizmati. Turchak 25 sentabrdan boshlab iste’foga chiqarilgan o‘n birinchi hudud rahbari bo‘ldi. U ham oldingi gubernatorlar singari o‘z arizasiga ko‘ra ishdan bo‘shatilgan. Prezident hududga vaqtinchalik rahbarli vazifasini bajarish uchun Mixail Vedernikovni tayinladi. Ushbu tayinlovgacha Vedernikov shimoliy-g‘arbiy federal okrugdagi prezident vakilining o‘rinbosari bo‘lib ishlayotgan edi. Eslatib o‘tamiz, Vlaimir Putin so‘nggi o‘n besh kun ichida 9 nafar gubernatorni ishdan bo‘shatgani, keyinroq Ivanovo gubernatori ham ishdan olingani haqida xabar bergan edik.